CELEX: C2004/228/12
Language: el
Date: 2004-09-11 00:00:00
Title: Απόφαση του Δικαστηρίου (πρώτο τμήμα) της 15ης Ιουλίου 2004 στην υπόθεση C-345/02 (αίτηση του Hoge Raad der Nederlanden για την έκδοση προδικαστικής αποφάσεως): Pearle BV κ.λπ. κατά Hoofdbedrijfschap Ambachten (Κρατικές ενισχύσεις — Έννοια της ενισχύσεως — Συλλογική διαφημιστική εκστρατεία υπέρ ενός οικονομικού κλάδου — Χρηματοδότηση μέσω ειδικής εισφοράς των επιχειρήσεων του κλάδου αυτού — Επέμβαση ενός φορέα δημοσίου δικαίου)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 15ης Ιουλίου 2004
   στην υπόθεση C-345/02 (αίτηση του Hoge Raad der Nederlanden για την έκδοση προδικαστικής αποφάσεως): Pearle BV κ.λπ. κατά Hoofdbedrijfschap Ambachten (1)
   
   (Κρατικές ενισχύσεις - Έννοια της ενισχύσεως - Συλλογική διαφημιστική εκστρατεία υπέρ ενός οικονομικού κλάδου - Χρηματοδότηση μέσω ειδικής εισφοράς των επιχειρήσεων του κλάδου αυτού - Επέμβαση ενός φορέα δημοσίου δικαίου)
   (2004/C 228/12)
   Γλώσσα διαδικασίας: η ολλανδική
   Στην υπόθεση C-345/02, με αντικείμενο αίτηση του Hoge Raad der Nederlanden (Κάτω Χώρες) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ, αφενός, Pearle BV, Hans Prijs Optiek Franchise BV και Rinck Opticiëns BV και, αφετέρου, Hoofdbedrijfschap Ambachten, η έκδοση προδικαστικής αποφάσεως ως προς την ερμηνεία των άρθρων 92, παράγραφος 1, της συνθήκης ΕΚ (νυν, κατόπιν τροποποιήσεως, άρθρου 87 παράγραφος 1, ΕΚ) και 93 παράγραφος 3, της συνθήκης ΕΚ (νυν άρθρου 88, παράγραφος 3, ΕΚ), το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, A. Rosas, S. von Bahr, R. Silva de Lapuerta και K. Lenaerts (εισηγητή), δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 15 Ιουλίου 2004 απόφαση με το ακόλουθο διατακτικό:
   Τα άρθρα 92 παράγραφος 1 της συνθήκης ΕΚ (νυν, κατόπιν τροποποιήσεως, άρθρο 87 παράγραφος 1, ΕΚ) και 93 παράγραφος 3 της συνθήκης ΕΚ (νυν άρθρο 88 παράγραφος 3 ΕΚ) πρέπει να ερμηνευθούν υπό την έννοια ότι κανονισμοί που εκδόθηκαν από επαγγελματική οργάνωση δημοσίου δικαίου για τη χρηματοδότηση διαφημιστικής εκστρατείας, η οποία οργανώθηκε υπέρ των μελών της οργανώσεως αυτής και αποφασίστηκε από αυτά, μέσω πόρων που καταβλήθηκαν από τα μέλη αυτά και διατέθηκαν υποχρεωτικά για τη χρηματοδότηση της εκστρατείας αυτής δεν αποτελούν αναπόσπαστο μέρος μέτρου ενισχύσεως υπό την έννοια των διατάξεων αυτών και δεν χρειαζόταν να κοινοποιηθούν προηγουμένως στην Επιτροπή όταν έχει αποδειχθεί ότι η χρηματοδότηση αυτή έγινε μέσω πόρων σχετικά με τους οποίους η πιο πάνω επαγγελματική οργάνωση ουδέποτε είχε εξουσία ελεύθερης διαθέσεως.
   
      (1)  ΕΕ C 289 της 23.11.2002.